
Høringsforslag til nytt handlingsprogram 2026-2030

Frist for innspill 01.09.25   

Navn på lokallag/fylkesstyre som fremmer forslag: 
 
	Tema
	Gjeldende handlingsprogram (2022-2026)
	Komiteens forslag til endring (2026-2030)
	Kommentarer/Innspill

	Introduksjon
	Nasjonalforeningen for folkehelsen skal: 
· Arbeide for styrking av folkehelsen i Norge 
· Mobilisere til lokal innsats for bedre folkehelse og god demensomsorg 
· Støtte forskning på hjerte og demens og bidra til forskning på folkehelse 
	Nasjonalforeningen for folkehelsen er en landsomfattende frivillig, humanitær organisasjon med lokallag over hele landet. Organisasjonens formål er tredelt. Vi arbeider med folkehelse, vi driver forskning på hjerte- og karsykdommer og demens, og vi er interesseorganisasjonen for personer med demens og deres pårørende i Norge. Vi skal opptre på en slik måte at vi sammen med nasjonale myndigheter, kommuner og andre organisasjoner bidrar til at Norge når FNs bærekraftsmål. 
Dette handlingsprogrammet er forankret i organisasjonens vedtekter og prinsipprogram. Det angir rammen for organisasjonen som helhet, og sikrer at vi holder oss på rett kurs mot våre langsiktige visjoner. For lokallag fungerer handlingsprogrammet som en veiledning for lokal aktivitet som er basert på frivillig engasjement og lokale behov. 
Nasjonalforeningen for folkehelsen skal:  
· Arbeide for bedre folkehelse og mindre sosial ulikhet i helse i Norge 
· Arbeide for å fremme rettigheter, gode tjenester og livskvalitet til mennesker med demens og deres pårørende 
· Støtte forskning på hjerte og demens og være pådriver for framtidsrettet forskning på folkehelse i Norge. 
· Mobilisere til frivillig innsats og aktivitet over hele landet for bedre folkehelse og god demensomsorg. 
	

	Folkehelse
	Helsen vår påvirkes av levekår og den totale livssituasjonen, og ikke bare enkeltstående risikofaktorer. Med god helse mener vi ikke bare fravær av sykdom, men positiv helse gjennom mestring, trivsel og god livskvalitet.  
I landsmøteperioden vil vi: 
· Fremme befolkningsrettet innsats for god folkehelse og forebygge hjerte- og karsykdom og demens  
· Arbeide for at myndighetene sørger for gode levekår for befolkningen og for å redusere sosial ulikhet i helse  
· Arbeide for at kommuner, fylker og nasjonale myndigheter prioriterer folkehelsearbeid 
· Arbeide for at kronikere skjermes ved reduksjon av fastlegen sin pasientliste 
· Være pådriver for tiltak for sunt kosthold, fysisk og sosial aktivitet, samt bevisstgjøre om risikoen ved bruk av tobakk, alkohol og andre rusmidler 
· Arbeide for å beskytte barn- og unges helse gjennom påvirkning for en offensiv folkehelsepolitikk og egne aktiviteter, som f.eks. hoppetauaksjonen 
	Folkehelsen påvirkes av befolkningens oppvekstsvilkår og muligheter til god helse og livskvalitet gjennom hele livet. Med god helse mener vi ikke bare fravær av sykdom, men positiv helse gjennom mestring, trivsel og god livskvalitet.   
I landsmøteperioden vil vi:  
· Være pådriver for befolkningsrettet innsats for god folkehelse og forebygge hjerte- og karsykdom og demens   
· Arbeide for at myndighetene sørger for gode levekår for befolkningen og for å redusere sosial ulikhet i helse som er samfunnsskapt, urettferdig og mulig å gjøre noe med. 
· Arbeide for at kommuner, fylker og nasjonale myndigheter prioriterer folkehelsearbeid og gode rammevilkår for frivilligheten 
· Være pådriver for tiltak for sunt kosthold, fysisk og sosial aktivitet, samt bevisstgjøre om risikoen ved bruk av tobakk, alkohol og andre rusmidler  
· Arbeide for å fremme barn- og unges helse gjennom påvirkning for en offensiv folkehelsepolitikk 
· Fremme folkehelse gjennom lokale aktiviteter over hele landet 
	

	Helselagene
	Helselagene driver allsidige helsefremmende aktiviteter for alle aldersgrupper i sitt nærmiljø. De bidrar til å skape trivsel, gode møteplasser, inkludering og god livskvalitet. Gjennom konseptet «med oss» og konkrete tiltak som gågrupper, strikkekafé og måltidsfellesskap. Deltakelse, gode sosiale nettverk, mestringsopplevelser og ny kunnskap, gir hverdagene innhold og mening for både deltagere og frivillige.  
I landsmøteperioden vil vi: 
· Samarbeide med lokale aktører som fremmer god folkehelse 
· Samarbeide med kommunene i det lokale folkehelsearbeidet for å fremme helse og redusere sosial ulikhet i tråd med Folkehelseloven 
· Øke forståelsen for betydningen av gode sosiale nettverk og sosial inkludering for god helse og livskvalitet 
· Bidra til at lokallagene skaper inkluderende møteplasser på tvers av generasjoner og kulturer 
	
	

	Demens
	I dag har over 100 000 mennesker i Norge demens, og trolig vil antallet mer enn dobles innen 2050. Også yngre personer kan få sykdommen. Av alle som lever med demens i dag, antar vi at om lag 2 000 - 3000 er under 65 år. Dette er usikre tall, og det kan være flere. Over 400 000 er nær pårørende til en med demens. 
I landsmøteperioden vil vi: 
· Arbeide for økt livskvalitet for den enkelte som har demens 
· Arbeide for å skape et mer demensvennlig samfunn 
· Fremme rettigheter, åpenhet og forståelse, deltakelse og egenmestring for personer med demens 
· Arbeide for at pårørende til personer med demens får den støtten og avlastningen de har behov for 
· Arbeide for at arbeidslivet har nødvendig kunnskap og tilrettelegger for en verdig overgang når demens rammer 
· Synliggjøre at personer med demens som bor alene, og personer med demens uten pårørende er en spesielt sårbar gruppe  
· Løfte behovet for en demensomsorg som er tilpasset et mangfold av brukere og pasienter 
· Drive med politisk påvirkningsarbeid nasjonalt, regionalt og lokalt for gode offentlige tilbud for personer med demens og deres pårørende 
· Arbeide for økt tilgang til teknologiske hjelpemidler  
· Arbeide for flere sykehjemsplasser og andre gode boløsninger for personer med demens 
· Legge til rette for at personer med demens og deres pårørende skal få oppfylt sin rett til medvirkning 
· Arbeide for at det satses mer på forebygging og tiltak som kan utsette demenssykdom 
	I dag har over 100 000 mennesker i Norge demens, og trolig vil antallet mer enn dobles innen 2050. Også yngre personer kan få demenssykdommer. Av alle som lever med demens i dag, antar vi at om lag 2 000 - 3000 er under 65 år. Dette er usikre tall, og det kan være flere. Over 400 000 er nær pårørende til en med demens. Som interesseorganisasjon er det vår rolle å være pådriver for mer kunnskap og åpenhet, demensvennlig samfunnsutvikling og bedre tjenester til mennesker med demens og deres pårørende. 
I landsmøteperioden vil vi:  
· Være pådriver for et mer demensvennlig samfunn hvor både offentlige, private og frivillige aktører tar sitt ansvar.  
· Fremme rettigheter, åpenhet og forståelse, deltakelse og livskvalitet for personer med demens  
· Være pådriver for kunnskap og oppfølging av unge med demens i bomiljø, arbeidsliv, aktivitet og tjenester.  
· Arbeide for at pårørende til personer med demens får den støtten og avlastningen de har behov for og ivaretakelse av deres rett til medvirkning.  
· Løfte behovet for en demensomsorg som er tilpasset et mangfold av brukere og pasienter, og synliggjøre at personer med demens som bor alene er en spesielt sårbar gruppe   
· Arbeide for styrket rekruttering til, og kompetanse i, tjenester til mennesker med demens. 
· Drive med politisk påvirkningsarbeid nasjonalt, regionalt og lokalt for gode offentlige tilbud for personer med demens og deres pårørende  
· Arbeide for bedre diagnostisering og at tjenestene tar i bruk ny kunnskap om behandling og teknologiske løsninger.   
· Være pådriver for flere sykehjemsplasser og andre gode boløsninger for personer med demens  
· Arbeide for at det satses mer på forebygging og tiltak som kan utsette demenssykdom  
· Tilby aktivitet og møteplasser for mennesker med demens og deres pårørende. 
	

	Demenslagene
	Nasjonalforeningen for folkehelsen er interesseorganisasjon for personer med demens og deres pårørende. Demensforeningene driver lokalt interessepolitisk arbeid, tilbyr fellesskap, aktiviteter og samtalegrupper.  
I landsmøteperioden vil vi:  
· Være pådrivere i egen kommune for et bedre aktivitets- og omsorgstilbud til personer med demens og deres pårørende 
· Være en støtte for pårørende til personer med demens 
· Følge opp Demensvennlig samfunn og Aktivitetsvenn i samarbeid med kommunen og Nasjonalforeningen for folkehelsen sentralt 
· Arbeide for at kommunene oppfyller plikten om gode og meningsfylte aktivitetstilbud til personer med demens 
· Tilby møteplasser for personer med demens og deres pårørende 
	
	

	Forskning
	En hovedoppgave for Nasjonalforeningen for folkehelsen er å skaffe midler til forskning. Med midler fra våre givere, bidrar Nasjonalforeningen for folkehelsen til forskning på demens og hjerte- og karsykdommer.  
I landsmøteperioden vil vi: 
· Samle inn penger til våre egne forskningstildelinger innen demens og hjerte- og karsykdom, og samarbeide med andre om forskning på folkehelse 
· Arbeide for økt samarbeid mellom forskningsmiljøer, og fremme forskning som kan bidra til å bekjempe demens, hjerte- og karsykdom, fremme folkehelse og redusere sosial ulikhet i helse 
· Arbeide for at denne forskningen i større grad kommer kvinnehjertet til gode 
· Være en pådriver for økt offentlig forskningsinnsats, og for at forskning på årsaker, forebygging, og behandling av demens prioriteres langt sterkere, samt jobbe for økt mulighet til å delta i kliniske studier 
· Bidra til brukermedvirkning i forskning innen både demens-, hjerte- og karsykdom og bredere folkehelseforskning 
	En av de viktigste oppgavene for Nasjonalforeningen for folkehelsen er å skaffe midler til forskning. Med innsats fra medlemmer og midler fra våre givere, bidrar Nasjonalforeningen for folkehelsen til forskning på demens og hjerte- og karsykdommer.   
I landsmøteperioden vil vi:  
· Samle inn penger til våre egne forskningstildelinger innen demens og hjerte- og karsykdom, og samarbeide med andre om forskning på folkehelse  
· Arbeide for økt samarbeid mellom forskningsmiljøer, og fremme forskning som kan bidra til å bekjempe demens, hjerte- og karsykdom, fremme folkehelse og redusere sosial ulikhet i helse  
· Arbeide for at forskning på våre områder ivaretar et kjønnsperspektiv og mangfold fordi sykdom kan arte seg forskjellig på tvers av kjønn og grupper.  
· Være en pådriver for økt offentlig forskningsinnsats, og for at forskning på årsaker, forebygging, og behandling av demens prioriteres langt sterkere, samt jobbe for økt mulighet til å delta i kliniske studier  
· Bidra til brukermedvirkning i forskning innen både demens-, hjerte- og karsykdom og bredere folkehelseforskning  
	

	Organisasjonsutvikling 
	Den viktigste ressursen i Nasjonalforeningen for folkehelsen er de frivillige. 
I landsmøteperioden vil vi: 
· Øke antallet medlemmer ved å ta godt vare på eksisterende medlemmer, samtidig som vi har økt fokus på rekruttering 
· Legge til rette for frivillig innsats, gjennom meningsfulle oppgaver og aktiviteter. 
· Arbeide for at våre tillitsvalgte, frivillige, medlemmer og deltakere på våre aktiviteter speiler mangfoldet i befolkningen   
· Legge til rette for at informasjonsmateriell fra Nasjonalforeningen for folkehelsen foreligger på nynorsk og samisk og rettes mot alle aldersgrupper 
· Synliggjøre Nasjonalforeningen for folkehelsens rolle som en viktig frivillig aktør på våre områder, nasjonalt, regionalt og lokalt 
· Opptre på en slik måte at vi sammen med nasjonale myndigheter, kommuner og andre organisasjoner bidrar til at Norge når FNs bærekraftsmål.
	Ny overskrift: Organisasjon og frivillighet  
Nasjonalforeningen for folkehelsen har vokst de siste årene med flere medlemmer, økt aktivitet og større gjennomslag lokalt. Mange drar i samme retning, og nettopp det fellesskapet er den største styrken. Gjennom et mangfold av engasjerte mennesker, på tvers av alder, kjønn og bakgrunn, skaper vi levende lokalsamfunn, bygger fellesskap og bidrar til bedre folkehelse. Denne innsatsen er avgjørende for at vi skal nå våre mål om bedre folkehelse og demensomsorg. 
I landsmøteperioden vil vi:  
· Rekruttere nye og ivareta medlemmer, frivillige og deltakere på tvers av generasjoner, kjønn og kulturer. 
· Sørge for at vi har gode rutiner og systemer for ivaretakelse av frivillige og medlemmer og at nye blir møtt på en god måte.  
· Legge til rette for frivillig innsats og inkluderende aktiviteter, gjennom meningsfulle oppgaver, opplæring og Med oss- aktiviteter.  
· Øke kjennskapen til Nasjonalforeningen for folkehelsen og løfte fram våre saker og aktiviteter. 
· Tilrettelegge for god opplæring av tillitsvalgte og frivillige i sine roller 
· Jobbe for gode rammebetingelser for frivillighet gjennom politisk påvirkning 
· Synliggjøre Nasjonalforeningen for folkehelsens rolle som en viktig frivillig aktør på våre områder, både nasjonalt, regionalt og lokalt. 
 
Våre lokallag 
Kraften ligger i lokallagene der folk møtes i nærmiljø i bygd og by og setter idéer ut i livet. Gjennom påvirkning og frivillig engasjement driver helselag og demensforeninger aktiviteter som er tilpasset de unike behovene i sitt område – basert på lokal historie, tradisjoner og interesser. Lokallagene bidrar til trivsel, inkludering og helsefremmende aktiviteter som møter behovene i sitt nærmiljø. 
Våre lokallag bidrar til at vi er:  
· relevante og til stede der det er behov for oss. 
· en konstruktiv samarbeidspart med relevante andre aktører 
· en pådriver til god helse, livskvalitet og sterke og robuste nærmiljø 
· åpne og inkluderende med møteplasser på tvers av generasjoner og kulturer 
· pådrivere for våre saker innen folkehelse, demens, forskning og frivillighet som presentert i dette handlingsprogrammet. 

